ફિલ્મકાર અને લેખક વિવેક અગ્નિહોત્રીએ શહેર નક્સલવાદ ઉપર ઍવૉર્ડ વિજેતા ફિલ્મ બુદ્ધા ઇન એ ટ્રાફિક જામ બનાવી છે. તેમનું પુસ્તક અર્બન નક્સલ્સ માર્ચ ૨૦૧૮માં પ્રગટ થયંુ હતું. વિવેક લખે છે કે કર્ણાટકમાં શૈક્ષણિક સંકુલો નક્સલી માટે નવા શિકારના મેદાન છે. કર્ણાટક પોલીસની ગુપ્ત માહિતીના દસ્તાવેજો દર્શાવે છે કે મેંગલોર અને શિમોગાના કેમ્પસોમાં નક્સલીઓની નવી ભરતીના પ્રયાસો થઈ રહ્યા છે. દક્ષિણ કન્નડની યુનિવર્સિટીઓમાં નક્સલીઓ પેદા કરવામાં આવી રહ્યા છે. કુવેમ્પુ અને મેંગલોર જેવી યુનિવર્સિટીઓ સીપીઆઇ (નક્સલ) માટે નક્સલીઓની ભરતીના સ્થાનકો બની ગયા છે. નક્સલીઓ તેમના આયોજનબદ્ધ રીતે આગળ વધી રહ્યા છે. તેઓ શારીરિક રીતે ફિટ યુવાનોને સશસ્ત્ર સંઘર્ષ માટે તૈયાર કરે છે અને વધુ શિક્ષિત લોકોને શહેરોમાં લોક આંદોલનો અને પ્રચાર કરવામાં જોતરે છે.